millega kinnitatakse ametlikult, et nõukogu 13. veebruari 1989. aasta direktiivi 89/130/EMÜ, Euratom (rahvamajanduse kogutoodangu turuhindades arvutamise ühtlustamise kohta) alusel vastu võetud teatavad liidu õigusaktid on aegunud

Komisjon kinnitab komisjoni õigusaktide lihtsustamise protsessi osana, et:

I lisas on esitatud asjaomaste komisjoni otsuste loetelu ning iga õigusakti aegumise põhjendus. Põhjendused on esitatud objektiivsete kriteeriumide alusel, millega tõendatakse, et iga otsus on kaotanud oma toime ja aegunud, kuna: i) selle õiguslik alus on kaotanud kehtivuse ning ii) see on inkorporeeritud uuemasse õigusakti (nt määrus (EL) nr 549/2013) või selle operatiivsed kohustused on täidetud.

Ülejäänud seitse komisjoni otsust, mis ei kuulu komisjoni delegeeritud määruse (EL) 2020/2147 ja sellega seotud komisjoni rakendusmääruste kohaldamisalasse, on kaotanud oma õigusliku toime ning neil puudub kogurahvatulu määruse rakendamiseks praktiline väärtus.

Viis neist 12 otsusest käsitlevad viit küsimust, mis on loetletud komisjoni delegeeritud määruses (EL) 2020/2147. Seega tunnistatakse need viis otsust kehtetuks kogurahvatulu määruse artikli 5 lõike 3 alusel vastu võetud asjakohaste komisjoni rakendusmäärustega.

Teatis käsitleb seitset aegunud komisjoni otsust, mis võeti vastu nõukogu direktiivi 89/130/EMÜ (rahvamajanduse kogutoodangu turuhindades arvutamise ühtlustamise kohta, edaspidi „direktiiv 89/130/EMÜ, Euratom“) alusel. Direktiiv 89/130/EMÜ tunnistati kehtetuks määrusega (EL) 2019/516 kogurahvatulu turuhindades arvutamise ühtlustamise kohta (edaspidi „kogurahvatulu määrus“), kui see 17. aprillil 2019 jõustus.

–Komisjoni 22. juuli 1993. aasta otsus 93/454/EMÜ, millega määratletakse tootmise ja impordiga seotud maksud rahvamajanduse kogutoodangu turuhindades arvutamise ühtlustamist käsitleva nõukogu direktiivi 89/130/EMÜ, Euratom artikli 1 rakendamiseks, on aegunud, kuna õigusakti sisu on inkorporeeritud uuematesse õigusaktidesse. Tootmise ja impordiga seotud maksude määratlus on esitatud määruse (EL) nr 549/2013 A lisa punktides 4.14 ja 4.29.

–Komisjoni 22. juuli 1993. aasta otsus 93/475/EMÜ, millega määratletakse tootmis- ja imporditoetused rahvamajanduse kogutoodangu turuhindades arvutamise ühtlustamist käsitleva nõukogu direktiivi 89/130/EMÜ, Euratom artikli 1 rakendamiseks, on aegunud, kuna õigusakti sisu on inkorporeeritud uuematesse õigusaktidesse. Tootmis- ja imporditoetuste määratlus on esitatud määruse (EL) nr 549/2013 A lisa punktides 4.30–4.40.

–Komisjoni 4. oktoobri 1993. aasta otsus 93/570/EMÜ, millega määratletakse muude tootmisega seotud maksude ja vahetarbimise erinevus rahvamajanduse kogutoodangu turuhindades arvutamise ühtlustamist käsitleva nõukogu direktiivi 89/130/EMÜ, Euratom artikli 1 rakendamiseks, on aegunud, kuna õigusakti sisu on inkorporeeritud uuematesse õigusaktidesse. Selles otsuses kirjeldatakse erinevust teenuste ostmise ja maksude vahel, mida käsitleb määruse (EL) nr 549/2013 A lisa punkt 4.23.

–Komisjoni 12. veebruari 1997. aasta otsus 97/157/EMÜ, millega määratletakse ühisinvesteerimisettevõtjate (ÜIE) tulu käsitlemine rahvamajanduse kogutoodangu turuhindades arvutamise ühtlustamist käsitleva nõukogu direktiivi 89/130/EMÜ, Euratom rakendamiseks, on aegunud, kuna õigusakti sisu on inkorporeeritud uuematesse õigusaktidesse. Seda metoodikat (mida nimetatakse ka usaldusfondideks või ühisinvesteerimisfondideks) käsitletakse määruse (EL) nr 549/2013 A lisa punktides 4.70, 5.160 ja 5.161.

–Komisjoni 10. veebruari 1997. aasta otsus 97/178/EÜ, Euratom, millega määratletakse menetlused üleminekuks Euroopa rahvamajanduse arvepidamise süsteemilt (ESA teine väljaanne) Euroopa rahvamajanduse ja regionaalse arvepidamise süsteemile (ESA 95), on aegunud, kuna operatiivsed kohustused on täidetud.

–Komisjoni 3. septembri 1997. aasta otsus 97/619/EÜ, Euratom, liikmesriikide RKT-hinnangute muudatuste kohta rahvamajanduse kogutoodangu turuhindades arvutamise ühtlustamist käsitleva nõukogu direktiivi 89/130/EMÜ, Euratom rakendamiseks on aegunud, kuna operatiivkohustused on täidetud. See otsus käsitleb rahvamajanduse kogutoodangu kontrolltsükliga seotud operatiivküsimusi (reservatsioonid, tehtud töö).

–Komisjoni 24. juuli 1998. aasta otsus 98/501/EÜ, mis käsitleb teatavaid konkreetseid tehinguid, mis on määratletud ülemäärase eelarvepuudujäägi menetluse protokolliga tehtava töö raames, et rakendada nõukogu direktiivi 89/130/EMÜ, Euratom (rahvamajanduse kogutoodangu turuhindades arvutamise ühtlustamise kohta) artiklit 1, on aegunud, kuna õigusakti sisu on inkorporeeritud uuematesse õigusaktidesse. Seda metoodikat käsitletakse määruses (EL) nr 549/2013.

II lisa

Kehtivast õigustikust kõrvaldatavate õigusaktide loetelu

Komisjoni otsused

Komisjoni 22. juuli 1993. aasta otsus 93/454/EMÜ, millega määratletakse tootmise ja impordiga seotud maksud rahvamajanduse kogutoodangu turuhindades arvutamise ühtlustamist käsitleva nõukogu direktiivi 89/130/EMÜ, Euratom artikli 1 rakendamiseks

(EÜT L 213, 24.8.1993, lk 18)

Komisjoni 22. juuli 1993. aasta otsus 93/475/EMÜ, millega määratletakse tootmis- ja imporditoetused rahvamajanduse kogutoodangu turuhindades arvutamise ühtlustamist käsitleva nõukogu direktiivi 89/130/EMÜ, Euratom artikli 1 rakendamiseks

(EÜT L 224, 3.9.1993, lk 27)

Komisjoni 4. oktoobri 1993. aasta otsus 93/570/EMÜ, millega määratletakse muude tootmisega seotud maksude ja vahetarbimise erinevus rahvamajanduse kogutoodangu turuhindades arvutamise ühtlustamist käsitleva nõukogu direktiivi 89/130/EMÜ, Euratom artikli 1 rakendamiseks

(EÜT L 276, 9.11.1993, lk 13)